text: نئی دہلی 18 جنوری ۔ کمپٹیشن کمیشن آف انڈیا(سی سی آئی ) نے پیناسونک انرجی انڈیا کمپنی لمٹیڈ (پیناسونک) اور گودریج اینڈ بوائس مینوفیکچرنگ کمپنی لمٹیڈ (گودریج ) پر ہندوستان میں زنگ کاربن ڈرائی سیل بیٹریز کی قیمتوں کے تعین میں سازش کرنے کی پاداش میں جرمانہ عائد کرنے کا آخری فیصلہ دیا۔ پیناسونک کے معاملے میں سی سی آئی نے کمپٹیشن کمیشن آف انڈیا (لیسر پنالٹی ) ریگولیشنز 2009 (لیسر پینالٹی ریگولیشن ) کے ساتھ ملاکر پڑھے جانے والے ، کمپٹیشن ایکٹ 2002 کی دفعہ 46 کا حوالہ دیتے ہوئے جرمانے کی رقم کو صد فیصد کم کردیا ۔